36. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 952 της 13/19 Μαΐου 1976 (ΦΕΚ  Β΄ 670) Περί μεταβιβάσεως αρμοδιότητος εις τον Γενικόν Διευθυντήν του Εθνικού Τυπογραφείου. Έχοντες υπ’ όψιν τας διατάξεις της παρ. 1 του άρθρ. 6 του Νόμ. 301/1976 «περί της εις την Εφημερίδα της Κυβερνήσεως δημοσιευομένης ύλης και ρυθμίσεως θεμάτων αναφερομένων εις την έκδοσιν και κυκλοφορίαν ταύτης», αποφασίζομεν: Μεταβιβάζομεν εις τον Γενικόν Διευθυντήν του Εθνικού Τυπογραφείου την αρμοδιότητα της παραγγελίας προς δημοσίευσιν των κατά τας κειμένας διατάξεις καταχωρουμένων κειμένων εις το «Τεύχος Ανωνύμων Εταιρειών και Εταιρειών Περιωρισμένης Ευθύνης» της Εφημερίδος της Κυβερνήσεως. Η παρούσα δημοσιευθήτω δια της Εφημερίδος της Κυβερνήσεως. 